Diari Oficial de la Generalitat Valenciana


Sumari del DOGV 283, del 02-09-1985 (1985/804902)

DECRET 117/1985, de 23 d'agost, del Consell de la Generalitat Valenciana, sobre adaptació dels òrgans collegiats a la nova estructura i distribució competèncial del Consell.
-----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/08/23/117/dof/vci/html**

### Dades del document

Número de DOGV
:   283

Data del DOGV
:   02-09-1985

Secció del DOGV
:   DISPOSICIONS GENERALS

Número del document
:   1985/804902


Data del document
:   23-08-1985

Organisme emissor
:   Presidència de la Generalitat

Tipus de document
:   Decret

Anàlisi jurídica

Decret 117/1985, de 23 d'agost, del Consell de la Generalitat Valenciana, sobre adaptació dels òrgans col·legiats a la nova estructura i distribució competencial del Consell.  
Per tal d'adaptar la nova estructura de Govern i Administració Autonòmica creada per Decret del Consell 114/1985, de 25 de juliol, cal modificar alguns òrgans i Comissions existents al si d'aquest.  
Amb aquesta finalitat, fent ús de les facultats atribuïdes per l'article 69 de la Llei de la Generalitat Valenciana 5/1983, de 30 de desembre, de Govern Valencià, a proposta del President del Govern Valencià, i amb la deliberació prèvia del Consell, en sessió celebrada el dia 23 d'agost de 1985,  
DECRETE:  
Article primer  
Les referències que el Decret del Consell 17/1984, de 6 de febrer, pel qual s'aprova el Reglament Provisional de l'Institut Valencià d'Administració Pública, fa a la Conselleria de la Presidència i al Conseller de la Presidència, s'entendran efectuades respectivament a la Conselleria d'Administració Pública i al Conseller d'Administració Pública.  
Article segon  
Les Comissions creades per respectiu Decret del Consell s'adequaran, quant a estructura i composició, al que tot seguit es disposa:  
a) Es modifiquen els articles primer i tercer del Decret 127/1983, de 10 d'octubre, del Consell de la Generalitat Valenciana, pel qual es crea la Comissió d'Informàtica de la Generalitat Valenciana, que queden redactats així:  
«Article primer  
Es crea la Comissió d'Informàtica de la Generalitat Valenciana, adscrita a la Conselleria d'Administració Pública, amb les funcions i atribucions que es ressenyen en l'article següent».  
«Article tercer  
La Comissió d'Informàtica de la Generalitat Valenciana estarà integrada pels membres següents, nomenats pel President, a proposta dels Consellers respectius:  
President: El Conseller d'Administració Pública.  
Vocals: Un representant de cada Conselleria, amb categoria, pel cap baix, de Director General, designat pel Conseller respectiu, a més d'un representant de la Presidència del Consell nomenat pel President.  
Secretari: El representant de la Conselleria d'Administració Pública.  
La Secretaria Administrativa de la Comissió resta adscrita a la Presidència del Consell i serà exercida pel Gabinet de Coordinació Interdepartamental».  
b) Es modifiquen els articles primer i tercer del Decret 129/1983, de 24 d'octubre, del Consell de la Generalitat Valenciana, pel qual es regula la Comissió de Consum de la Generalitat, que queden redactats de la fornia següent:  
«Article primer  
Es crea la Comissió de Consum de la Generalitat Valenciana, adscrita a la Conselleria de Sanitat i Consum».  
«Article tercer  
1. La Comissió estarà formada pels membres següents:  
President: El Conseller de Sanitat i Consum.  
Vice-president: Director General de Consum de la Conselleria de Sanitat i Consum.  
Vocals:  
- Director General de Comerç de la Conselleria d'Indústria, Comerç i Turisme.  
- Director General de Salut de la Conselleria de Sanitat i Consum.  
- Director General de Política Agroalimentària de la Conselleria d'agricultura i Pesca.  
2. El Secretari de la Comissió serà nomenat al si d'aquesta.  
3. La Secretaria Administrativa de la Comissió resta adscrita a la Presidència del Consell i serà exercida pel Gabinet de Coordinació Interdepartamental».  
c) Queden modificats els articles primer, segon, Disposició Addicional i Disposició Transitòria del Decret 145/1983, de 21 de novembre, del Consell de la Generalitat Valenciana, pel qual es determina la composició dels Patronats Provincials per a la millora del Medi Rural de la Generalitat Valenciana, en el sentit següent:  
«Article primer  
1. Els Patronats Provincials per a la Millora de l'Habitatge Rural d'Alacant, Castelló i València es denominaran Patronats Provincials per a la Millora del Medi Rural».  
2. Els Patronats per a la Millora del Medi Rural estaran regits per una única Junta Rectora, integrada pels membres següents:  
President: El Conseller d'Obres Públiques, Urbanisme i Transports o persona en qui delegue.  
Vocals:  
- Un representant amb rang, pel cap baix, de Director General de les Conselleries d'agricultura i Pesca, Sanitat i Consum, i Cultura, Educació i Ciència.  
- El Director General d'Administració Local de la Conselleria d'Administració Pública.  
- Un Diputa't de cada una de les tres Diputacions de la Comunitat Valenciana.  
- Els Caps dels Serveis Territorials d'Arquitectura i Habitatge de la Conselleria d'Obres Públiques, Urbanisme i Transports d'Alacant, Castelló i València, que hi actuaran amb veu però sense vot. Un d'aquests farà de Secretari, a proposta del Conseller.  
3. En les sessions de la Junta Rectora podran tractar-se indistintament assumptes relatius a qualsevol dels Patronats».  
«Article segon i Disposició Addicional  
Les remissions efectuades a la Conselleria de Governació s'entendran referides a la Conselleria d'Obres Públiques, Urbanisme i Transports».  
«Disposició Transitòria:  
Queda derogada».  
d) Queden modificats els articles primer, tercer i cinquè del Decret 147/1983, de 21 de novembre, del Consell de la Generalitat Valenciana, pel qual es crea la Comissió Interdepartamental de la Dona, que queden redactats així:  
«Article primer  
Es crea la Comissió Interdepartamental de la Dona, adscrita a la Conselleria de Treball i Seguretat Social, amb les funcions i la composició que tot seguit es detallen».  
«Article tercer  
La Comissió Interdepartamental de la Dona estarà integrada pels membres següents:  
President: Conseller de Treball i Seguretat Social o Director General del seu Departament en qui delegue.  
Vocals:  
- Director General de Salut de la Conselleria de Sanitat i Consum.  
- Director General de Cooperació i Ocupació de la Conselleria de Treball i Seguretat Social.  
- Director General de Serveis Socials de la Conselleria de Treball i Seguretat Social.  
- Director General d'Educació Bàsica i Ensenyaments Especials de la Conselleria de Cultura, Educació i Ciència.  
- Director General d'Ensenyaments Mitjans de la Conselleria de Cultura, Educació i Ciència.  
- Director General de Mitjans de Comunicació Social de la Presidència del Consell.  
El Secretari de la Comissió serà elegit entre els membres d'aquesta.  
La Secretaria Administrativa de la Comissió queda adscrita a la Presidència del Consell i serà exercida pel Gabinet de Coordinació Interdepartamental.  
Quan la Comissió tracte algun tema relacionat amb la competència d'una Conselleria determinada, aquesta designarà un representant en la Comissió esmentada, amb categoria de Director General, el qual s'hi integrarà amb veu però sense vot.  
La Comissió podrà acordar, quan els assumptes a debatre ho facen necessari, l'assistència de persones de prestigi reconegut a fi que l'assessoren. Aquestes persones tindran veu però no vot».  
«Article cinquè  
El Conseller de Treball i Seguretat Social resta facultat per desplegar el que disposa aquest Decret».  
e) L'article quart del Decret 163/1983, de 19 de desembre, del Consell de la Generalitat Valenciana, pel qual es crea la Comissió de Programació Econòmica i Inversions Públiques de la Generalitat Valenciana, ja modificat pel Decret del Consell 9/1985, de 14 de febrer, i l'article sisè queden redactats de la forma següent:  
«Article quart  
Seran Vocals de la Comissió:  
- Els Directors Generals de Política Financera, Tributs i Pressupostos de la Conselleria d'Economia i Hisenda.  
- Dos representants amb categoria, pel cap baix, de Director General de cada una de les Conselleries de Cultura, Educació i Ciència, Obres Públiques, Urbanisme i Transports, Indústria, Comerç i Turisme i Agricultura i Pesca, nomenats pels Consellers respectius.  
- Un representant amb categoria de Director General de les Conselleries d'Administració Pública, Sanitat i Consum i Treball i Seguretat Social, nomenats pels Consellers respectius.  
- Un representant amb categoria de Director General de la Presidència del Consell, nomenat pel President.  
- Un Diputat de cada una de les tres Diputacions Provincials de la Comunitat Valenciana, nomenat pel seu President.  
- Tres alcaldes designats pel Conseller d'Administració Pública, membres i representants, respectivament, el primer de municipis fins a cinc mil habitants; el segon, de municipis el nombre d'habitants dels quals estiga comprés entre els cinc mil i vint-i-cinc mil; i el tercer, dels que superen els vint-i-cinc mil habitants».  
«Article sisè  
La Secretaria Administrativa de la Comissió queda adscrita a la Presidència del Consell, i serà exercida pel Gabinet de Coordinació Interdepartamental».  
f) Es modifiquen els articles tercer, quart i cinquè del Decret 164/1983, de 19 de desembre, del Consell de la Generalitat Valenciana, de creació de la Comissió de Protecció Civil, que queden redactats de la forma següent:  
«Article tercer  
Correspon també a la Comissió de Protecció Civil l'estudi i la proposta al Consell de la Generalitat Valenciana de les qüestions següents:  
a) Adopció de mesures preventives tendents d'evitar riscs catastròfics.  
b) Mesures rehabilitadores de les infrastructures, els serveis i equipaments dependents de la Generalitat.  
c) Ajudes a les Administracions dependents de la Generalitat.  
d) Col·laboració amb l'Administració de l'Estat.  
e) Auxilis a les altres Comunitats.  
f) Totes les que li atribuesca el Consell de la Generalitat Valenciana».  
«Article quart  
Integraran la Comissió a què fa referència l'article anterior, sota la Presidència del Subsecretari Tècnic de la Presidència del Consell, els membres següents:  
El Director General d'Interior, que actuarà com a Vicepresident.  
Un Director General de cada una de les Conselleries que integren el Consell, designat pel Conseller respectiu.  
Un representant de cada una de les tres Diputacions Provincials de la Comunitat Valenciana, nomenat pel seu President».  
«Article cinquè  
La Secretaria Administrativa de la Comissió queda adscrita a la Presidència del Consell i serà exercida pel Gabinet de Coordinació Interdepartamental».  
g) Es modifiquen els articles tercer i setè del Decret 42/1984, de 16 d'abril, del Consell de la Generalitat Valenciana, pel qual es crea la Comissió Negociadora de la Generalitat Valenciana amb el Consell de Seguretat Nuclear, que queden redactats de la forma següent:  
«Article tercer  
La Comissió Negociadora estarà integrada pels membres següents:  
President: El Subsecretari Tècnic de la Presidència del Consell.  
Vice-president: Un Director General nomenat per l'anterior entre els membres de la Comissió.  
Vocals:  
- El Director General de Salut de la Conselleria de Sanitat i Consum,  
- El Director General d'Interior de la Presidència del Consell,  
- El Director General d'Indústria i Energia de la Conselleria d'Indústria, Comerç i Turisme, i  
El Director General de Transports de la Conselleria d'Obres Públiques, Urbanisme i Transports.  
Quan s'hi tracten temes que afecten matèries que siguen competència d'altres Direccions Generals, sempre que el President de la Comissió així ho considere, podran incorporarse els titulars de les Direccions Generals respectives.  
Secretari: Un dels Vocals designat pel President de la Comissió».  
«Article seté  
El President del Consell resta facultat de dictar les normes oportunes en desplegament d'aquest decret».  
h) Es modifica l'article tercer del Decret 44/1984, de 16 d'abril, del Consell de la Generalitat Valenciana, pel qual es crea la Comissió Interdepartamental per a l'aplicació de l'ús del Valencià, que queda redactat així:  
«Article tercer  
La Comissió per a l'aplicació de l'ús del Valencià estarà integrada pels membres següents:  
President: El Conseller de Cultura, Educació i Ciència o persona en qui delegue.  
Vocals:  
- Director General d'Educació Bàsica i Ensenyaments Especials de la Conselleria de Cultura, Educació i Ciència.  
- Director General de Cultura de la Conselleria de Cultura, Educació i Ciència.  
- Director General de la Funció Pública de la Conselleria d'Administració Pública.  
- Director General de Mitjans de Comunicació Social de la Presidència del Consell.  
- Director General d'Administració Local de la Conselleria d'Administració Pública.  
Secretari: Actuarà com a Secretari de la Comissió el Director General d'Educació Bàsica i Ensenyaments Especials.  
La Secretaria Administrativa de la Comissió queda adscrita a la Presidència del Consell i serà exercida pel Gabinet de Coordinació Interdepartamental.  
La Comissió podrà acordar, quan els assumptes a debatre ho facen necessari, l'assistència de persones de prestigi reconegut amb la finalitat que l'assessoren.  
Aquestes persones hi tindran veu, però no vot.  
Alhora, la Comissió podrà convocar els Secretaris generals de les Conselleries de la generalitat quan els assumptes a tractar en l'Ordre del Dia així ho requeresquen. Els Secretaris generals hi assistiran amb veu, però sense vot».  
i) Es modifiquen els articles tercer i seté del Decret 105/1984, de 17 de setembre, del Consell de la Generalitat Valenciana, pel qual es crea la Comissió Interdepartamental d'Investigació Científica i Tecnològica de la Generalitat, que queden redactats de la forma següent:  
«Article tercer  
La Comissió Interdepartamental d'Investigació Científica i Tecnològica de la Generalitat Valenciana estarà integrada pels membres següents:  
President: El Conseller de Cultura, Educació i Ciència.  
Vice-president: El Director General d'Ensenyaments Universitaris i Investigació de la Conselleria de Cultura, Educació i Ciència.  
Vocals: Un representant per cada una de les Conselleries de la Generalitat Valenciana amb categoria, pel cap baix, de Director General, designat pel Conseller respectiu, a més d'un representant de la Presidència del Consell, designat pel President.  
Secretari: Actuarà com a Secretari de la Comissió el Vocal representant de la Conselleria de Cultura, Educació i Ciència.  
La Secretaria Administrativa de la Comissió queda adscrita a la Presidència del Consell i serà exercida pel Gabinet de Coordinació Interdepartamental.  
La Comissió podrà acordar, quan els assumptes a debatre ho facen necessari, l'assistència de persones de prestigi reconegut a fi que hi assessoren.  
Aquestes persones tindran veu, però no vot».  
«Article seté  
El Consell de Política Científica i Tecnològica de la Generalitat Valenciana estarà integrat pels membres següents:  
El Director General d'Ensenyaments Universitaris i Investigació com a President.  
Els Vice-rectors d'Investigació de les Universitats Valencianes, com a Vocals nats.  
Deu Vocals, nomenats pel Conseller de Cultura, Educació i Ciència entre les persones de competència rellevant en l'àmbit de la investigació científica i tecnològica. Dels Vocals esmentats, quatre seran a proposta dels titulars dels Departaments d'Indústria, Comerç i Turisme, Agricultura i Pesca, Sanitat i Consum i Obres Públiques, Urbanisme i Transports.  
El Cap del Servei de Política Científica de la Direcció General d'Ensenyaments Universitaris i Investigació, que hi farà de Secretari, amb veu i vot».  
j) Queden modificats els articles primer, segon, quart i cinquè i la Disposició Final Segona del Decret 68/1985, de 27 de maig, del Consell de la Generalitat Valenciana, pel qual es crea la Comissió de Disseny i Senyalització de la Generalitat Valenciana.  
«Article primer  
Es crea la Comissió de Disseny i Senyalització de la Generalitat Valenciana, adscrita directament a la Presidència del Consell, per tal de normalitzar el grafisme i la plàstica, la retolació i el disseny i, en general, tot el que incidesca en la identitat gràfica de la Generalitat Valenciana».  
«Article segon  
La Comissió estarà integrada pels membres següents:  
President: El Director del Gabinet del President del Govern Valencià.  
Vocals:  
- Un representant de cada Conselleria amb categoria, pel cap baix, de Director General, designat pel Conseller respectiu.  
- Un representant de la Presidència del Consell, designat pel President, que hi farà de Secretari.  
La Comissió podrà estar assessorada per persones de prestigi reconegut i especialitzat en les matèries a tractar, i podran incorporar-se a les reunions els representants d'Entitats Docents i Professionals relacionats amb les matèries esmentades, quan així ho considere oportú el President, d'acord amb el Ple de la Comissió.  
Alhora, podran incorporar-s'hi, a parer de la Comissió, alts càrrecs de la Generalitat Valenciana, quan siguen tractats projectes de l'àrea de les seues competències respectives».  
«Article quart  
Queda redactat de la mateixa forma en què era en el Decret 68/1985 esmentat, encara que se li deroga el darrer paràgraf».  
«Article cinquè  
Correspondrà al Gabinet del President del Consell l'execució de les resolucions adoptades a proposta de la Comissió i el seu seguiment.  
La Secretaria Administrativa de la Comissió serà exercida pel Gabinet de Coordinació Interdepartamental».  
«Disposició Final Segona  
El President del Consell és autoritzat per dictar les normes oportunes en desplegament d'aquest Decret».  
Article tercer  
La Comissió de la Generalitat Valenciana per al V Centenari del Descobriment d'Amèrica, creada per Decret del Consell 103/1984, de 17 de setembre, s'adscriu a la Presidència del Consell.  
Article quart  
Per tal d'adequar els diferents òrgans existents al si del Consell a la nova estructura orgànica, s'estableix el següent:  
a) Les referències que el Decret 26/1984, de 21 de març, del Consell de la Generalitat Valenciana, pel qual es regula el Consell Assessor de la Cooperació, fa a la Conselleria de Sanitat, Seguretat Social i Treball i al Conseller de Sanitat, Seguretat Social i Treball s'entendran fetes, respectivament, a la Conselleria de Treball i Seguretat Social i al Conseller de Treball i Seguretat Social.  
b) Alhora, les referències que el Decret 39/1985, de 25 de març, del Consell de la Generalitat Valenciana, pel qual es crea el Consell de Benestar Social de la Comunitat Valenciana, fa a la Conselleria de Sanitat, Seguretat Social i Treball i al Conseller de Sanitat, Seguretat Social i Treball, s'entendran també fetes, respectivament, a la Conselleria de Treball i Seguretat Social i al Conseller de Treball i Seguretat Social.  
DISPOSICIO FINAL  
Malgrat el que disposa el Decret 25/1985, de 25 de juliol, del President de la Generalitat Valenciana, aquesta disposició entrarà en vigor l'endemà de la publicació en el Diari Oficial de la Generalitat Valenciana.  
València, 23 d'agost de 1985.  
El President de la Generalitat,  
JOAN LERMA I BLASCO


Còpia Permalink ELI